nahid-hub/BLUGE-bengali-wikipedia-section-title-prediction huggingface dataset:
বিশেষ্য পূর্বপদের আগে নঞ্ (না অর্থবোধক) অব্যয় যোগ করে বহুব্রীহি সমাস কিরা হলে তাকে নঞ্ বহুব্রীহি বলে। নঞ্ বহুব্রীহি সমাসে সাধিত পদটি বিশেষণ হয়। যেমন: ন (নাই) জ্ঞান যার= অজ্ঞান, বে (নাই) হেড যার= বেহেড, না (নাই) চারা (উপায়) যার= নাচার, নি (নাই) ভুল যার= নির্ভুল, না (নয়) জানা যা= নাজানা, অজানা ইত্যাদি। এরূপ- নাহক, নিরুপায়, নির্ঝঞ্ঝাট, অবুঝ, অকেজো, বে-পরোয়া, বেঁহুশ, অনন্ত, বেতার ইত্যাদি।

সঠিক অনুচ্ছেদ শিরোনাম কোনটি?
titleA. ৭ অলুক বহুব্রীহি
titleB. ৫ মধ্যপদলোপী বহুব্রীহি
titleC. ৪ নঞ্ বহুব্রীহি
titleD. প্রকারভেদ
উত্তর: titleC
কারাবাখ, কুরেকাচায় চুক্তির মাধ্যমে রাশিয়ান সাম্রাজ্যের একটি আশ্রিত রাজ্য হয়েছিল, ১৮০৫ সালে প্রথম জার আলেকজান্ডার এর পক্ষে জেনারেল পাভেল সিতসিয়ানভের এবং কারাবাখের ইব্রাহিম খলিল খানেরর চুক্তি মধ্যে স্বাক্ষরিত হয়, যার ভিত্তিতে রুশ সাম্রাজ্য রাজা ইব্রাহিম খলিল খান ও তাঁর বংশধরদের এই অঞ্চলের একমাত্র বংশগত শাসক হিসাবে স্বীকৃতি দেয়। তবে, রুশো-পার্সিয়ান যুদ্ধের (১৮০৪-১৮১৩) পরিণতির পরে এর নতুন অবস্থাটি নিশ্চিত করা হয়েছিল, যুদ্ধে পরাজয়ের পরে গুলিস্তানের চুক্তি (১৮১৩) অনুসারে পার্সিয়া কারাবাখকে আনুষ্ঠানিকভাবে রুশ সাম্রাজ্যের হাতে তুলে দেয়, ১৮২৮ সালে তুর্কমেঞ্চেয় চুক্তির মাধ্যমে বাকী ট্রান্সককেসিয়া সাম্রাজ্যটিতে অন্তর্ভুক্ত হওয়ার পূর্বে, যা রুসো-পারস্য যুদ্ধের (১৮২৬-১৮২৮) ফলাফল হিসাবে এসেছিল।

১৮২২ সালে, ইরান থেকে রাশিয়ার নিয়ন্ত্রণে যাওয়ার ৯ বছর পরে, কারাবাখ খানতে বিলীন হয়ে যায় এবং অঞ্চলটি রাশিয়ান সাম্রাজ্যের এলিসাবেথপোল গভর্নরেটের অংশ হয়ে যায়। ১৯২৩ সালে পাঁচটি জেলা মোটামুটি আধুনিক কালের নাগর্নো-কারাবাখের সাথে সম্পর্কিত, আর্মেনিয়ার ৯০.৮% ছিল।

সঠিক অনুচ্ছেদ শিরোনাম কোনটি?
titleA. উচ্চ মধ্যযুগ
titleB. আধুনিক যুগ
titleC. প্রাচীনকাল এবং প্রাথমিক যুগ
titleD. মধ্যযুগের শেষের দিকে
উত্তর: titleB
একটি প্রাপ্তবয়স্ক পাখির ওজন ১৭ থকে ৩৮ গ্রাম হয়ে থাকে। পুরুষ পাখিরা সাধারণত কালো মাথাওয়ালা হয়ে থাকে ও চোখের পিছন থেকে ঠোঁট পর্যন্ত এদের মাথার উভয় পাশে সাদা ছোপ থাকে।এদের শরীরের নিম্নাঙ্শ ধূসর বর্ণের ও পার্শ্বদেশ কালো বর্ণের হয়ে থাকে। পুরুষদের গলার পিছনটা গাড়ো ধূসর,শরীরের পশ্চাদভাগ ও ঘাড় উজ্জ্বল চেস্টনাট বর্ণের হয়। এদের ঘাড়ের নিচে সাদাকালো ডানা, ওড়ার জন্য পালক ও ধূসর ও কালো ডোরাকাটা লেজ থাকে।

সঠিক অনুচ্ছেদ শিরোনাম কোনটি?
titleA. বাসা তৈরি
titleB. বর্ণনা
titleC. প্রজনন
titleD. পূর্বরাগ ও বাসা তৈরি
উত্তর: titleB
রমিজ উদ্দীনের স্মৃতি সংরক্ষণ ও মুক্তিযুদ্ধে অসামান্য অবদান পালন করার জন্য ১৯৯৮ সালে বাংলাদেশ সেনাবাহিনীর তৎকালীন সেনা প্রধান জেনারেল মোস্তাফিজুর রহমান(বীর প্রতীক) রাজধানী ঢাকার ঢাকা ক্যান্টনমেন্টে তার নাম অনুসারে "শহীদ বীর বিক্রম রমিজ উদ্দিন ক্যান্টনমেন্ট কলেজ" স্থাপন করেন। অত্র কলেজটি "ক্যান্টনমেন্ট বোর্ড, ঢাকা" এর তত্ত্বাবধানে পরিচালিত হয়। কলেজটিতে বর্তমানে ১ম ও ২য় বর্ষে বিজ্ঞান, ব্যবসায় শিক্ষা এবং মানবিক বিভাগে মোট ২০০০ জন ছাত্র-ছাত্রী পড়াশোনা করছে।

সঠিক অনুচ্ছেদ শিরোনাম কোনটি?
titleA. জন্ম ও শিক্ষাজীবন
titleB. স্মৃতি সংরক্ষণ
titleC. মুক্তিযুদ্ধে ভূমিকা
titleD. কর্মজীবন
উত্তর: titleB
ভাটি বাংলার রাজধানী বলে জনশ্রুত নেত্রকোণা জেলার মোহনগঞ্জ উপজেলা একটি প্রাচীন জনপদ। অত্র এলাকায় মোহন সাহা নামে একজন স্বনামধন্য ব্যবসায়ী ছিলেন যার নাম অনুসারে এই শহরের নামকরণ করা হয়েছিল বলে জানা যায়। ব্রিটিশ শাসন আমল থেকেই মোহনগঞ্জ ছিল ধান, পাট, মাছ ও সরিষার উল্লেখযোগ্য ব্যবসাকেন্দ্র। এর অর্থনৈতিক গুরুত্ব বিবেচনা করে ১৯২৫ খ্রিষ্টাব্দে মোহনগঞ্জ রেল স্টেশন নির্মাণ কাজ শুরু হয় এবং ১৯২৮ খ্রিষ্টাব্দে রেল চলাচল শুরু হয়। বৃহত্তর সিলেটের সুনামগঞ্জ ও হবিগঞ্জ জেলার ০৭/০৮ টি উপজেলার রাজধানীর সাথে যোগাযোগের ক্ষেত্রে মোহনগঞ্জ সর্বাধিক গুরুত্ববহ শহর। বর্তমানে রাজধানীর সাথে ঢাকা-মোহনগঞ্জ রুটে বি.আর.টি.সি. সহ ০৪/০৫টি পরিবহন সংস্থার বাস সার্ভিস চালু রয়েছে।

মোহনগঞ্জ পৌরসভা ১৯৭৫ খ্রিষ্টাব্দে প্রতিষ্ঠিত হয়। পৌরসভায় অবকাঠামোগত উন্নয়নে অপার সম্ভাবনা রয়েছে। জলপথে অর্থনৈতিক কর্মকান্ড পরিচালনার ক্ষেত্রে মোহনগঞ্জ সম্ভাবনাময় একটি উপজেলা। মোহনগঞ্জ পৌরসভার বুক চিড়ে প্রবাহিত শিয়ালজানি খাল দিয়ে এক সময় ধান, পাট বোঝাই হয়ে বড় মাপের নৌকা চলাচল করত। সময়ের বিবর্তনে খালটি আজ বিলুপ্তপ্রায় । খালটির আশু সংস্কারের ব্যবস্থা গৃহীত হয়েছে। শিক্ষা, ক্রীড়া ও সংস্কৃতিতে মোহনগঞ্জ উপজেলা অনন্য সাধারণ ঐতিহ্য বহন করে চলেছে। এছাড়াও অনেক প্রাচীন নিদর্শন রয়েছে এই উপজেলাটিতে। কংশ ও ধনু দুটি নদী যার মধ্যে কংশ প্রায় মৃত। একসময় মোহনগঞ্জ ছিল মাছের জন্য বিখ্যাত। কিন্তু বর্তমানে তার অনেকটা ঐতিহ্য হারিয়ে ফেলেছে।

১৯৭১ সালের ১০ অক্টোবর মুক্তিযোদ্ধারা মোহনগঞ্জ থানার পাকসেনাদের ওপর অতর্কিত আক্রমণ করলে পাকসেনারা বারহাট্টার দিকে পালিয়ে যায় এবং মুক্তিযোদ্ধারা মোহনগঞ্জ থানা দখল করে নেয়। ৮ ডিসেম্বর মুক্তিযোদ্ধারা স্থানীয় লোকদের সহায়তায় ১৯ জন রাজাকারকে মোহনগঞ্জের পাথরঘাটায় হত্যা করে।

সঠিক অনুচ্ছেদ শিরোনাম কোনটি?
titleA. সুবিধা সমূহ
titleB. অর্থনীতি
titleC. ধর্মীয় প্রতিষ্ঠান
titleD. ইতিহাস
উত্তর: titleD
হিন্দুধর্মে চোদ্দটি "লোক" বা জগতের কথা বলা হয়েছে – ৭টি ঊর্ধ্বলোক এবং ৭টি নিম্নলোক (পৃথিবী রয়েছে ঊর্ধ্বলোকগুলির সবচেয়ে নিচে)। ঊর্ধ্বলোকগুলি হল – ভূ (ভূমি), ভূবঃ (বায়ু), স্ব (স্বর্গ), মহঃ, জন, তপ ও সত্য। সত্যলোকে ব্রহ্মার বাস, মহঃ লোকে ঋষিগণের বাস এবং স্বর্গে বাস দেবতাদের। নিম্নলোকগুলি হল – অতল, বিতল, সুতল, রসাতল, তলাতল, মহাতল ও পাতাল।

প্রতিটি লোকই হল (পৃথিবী বাদে) মৃত্যুর পর আত্মার অস্থায়ী বাসস্থান। পৃথিবীতে জীবের মৃত্যুর পর ধর্মরাজ যম জীবের সমস্ত পাপ-পুণ্যের বিচার করে তাকে ঊর্ধ্ব কিংবা নিম্নলোকে পাঠান। ধর্মের কিছু শাখায় বলা আছে, পাপ ও পুণ্য পরস্পরকে প্রশমিত করতে পারে, তাই পরবর্তী জন্ম স্বর্গ বা পাতালে হতেই পারে। আবার কোথাও বলা হয়েছে, পাপ ও পুণ্য একে অপরকে প্রভাবিত করতে পারে না। এই ক্ষেত্রে আত্মা উপযুক্ত লোকটিতে জন্ম নেয়। তারপর ওই লোকে আত্মার জীবনকাল শেষ হলে তা পুনরায় পৃথিবীতে ফিরে আসে (পৃথিবীর কোনো এক জীব রূপে জন্ম নেয়)। বলা হয়, একমাত্র পৃথিবীতে মানুষ হিসেবে জন্মগ্রহণ করলেই আত্মার মোক্ষলাভ বা পরমধামে যাত্রা হতে পারে, যে স্থান জন্ম-মৃত্যুর চক্র থেকে মুক্ত, যেখানে রয়েছে স্বর্গীয় পরমানন্দ।

সঠিক অনুচ্ছেদ শিরোনাম কোনটি?
titleA. লোক বা জগৎ
titleB. বেদ
titleC. ইক্ষ্বাকু বংশ
titleD. যুদ্ধ
উত্তর: titleA
১৯৯১ সালে তাকে পূর্ণ কর্নেল পদে পদোন্নতি দিয়ে ৩য় ব্রিগেডের অধিনায়ক করা হয় এবং জাফনা এলাকায় 'অপারেশন বালাভেগায়া'তে পাঠানো হয়। এই অপারেশনের পর তাকে 'ফার্স্ট ওয়ার অব এলিফ্যান্ট পাস' এ নামানো হয়, এই যুদ্ধে তার অনেক সৈন্য মারা যায়। এরপর তাকে শ্রীলঙ্কা সিনহা রেজিমেন্টের কেন্দ্রের প্রধান অধিনায়ক হিসেবে নিয়োগ দেওয়া হয় এবং এরপরে তিনি সেনাসদরে অপারেশন্স পরিদপ্তরে স্টাফ অফিসার ১ হিসেবে নিয়োগ পান।

১৯৯৩ সালের ডিসেম্বরে শরৎ ব্রিগেডিয়ার হন এবং সেনাবাহিনী সদর দপ্তরে ডাইরেক্টর অব মিলিটারি অপারেশন্স ডাইরেক্টরেট হন।
সঠিক অনুচ্ছেদ শিরোনাম কোনটি?
titleA. ইলাম যুদ্ধ ২
titleB. এলটিটিইকে শায়েস্তা
titleC. সামরিক জীবন
titleD. শুরুর দিকে
উত্তর: titleA
আবদুল গফুর ছাত্রাবস্থাতেই ১৯৪৭ সালে পাক্ষিক জিন্দেগীতে সাংবাদিক হিসেবে তার কর্মজীবন শুরু করেন। ১৯৪৮ থেকে ১৯৫৬ সাল পর্যন্ত তমদ্দুন মজলিশের বাংলা মুখপত্র সাপ্তাহিক সৈনিক পত্রিকায় সহ-সম্পাদক হিসেবে দায়িত্ব পালন করেন। পরবর্তীতে তিনি পত্রিকাটির সম্পাদকমন্ডলীর সভাপতি হিসেবে দায়িত্ব নেন। ১৯৫৭ সালে দৈনিক মিল্লাত ও ১৯৫৮ সালে দৈনিক নাজাত পত্রিকায় সহকারী সম্পাদক হিসেবে যোগ দেন।

বাংলাদেশের স্বাধীনতা যুদ্ধের সময় ১৯৭১ সালের মে থেকে ডিসেম্বর মাস পর্যন্ত তিনি দৈনিক আজাদ পত্রিকার সম্পাদক ছিলেন। এরপর ১৯৭২ থেকে ১৯৭৫ সাল পর্যন্ত ইংরেজি দৈনিক পিপল, ১৯৭৯ থেকে ১৯৮০ সাল পর্যন্ত দৈনিক দেশ পক্রিয়ার সহকারী সম্পাদ হিসেবে দায়িত্ব পালন করেন। ১৯৮৬ সালে দৈনিক ইনকিলাব প্রতিষ্ঠিত হলে তিনি তখন থেকে পত্রিকাটির ফিচার সম্পাদক হিসেবে দায়িত্ব পালন করছেন।

সঠিক অনুচ্ছেদ শিরোনাম কোনটি?
titleA. সাংবাদিকতা
titleB. কর্মজীবন
titleC. শিক্ষকতা ও অন্যান্য
titleD. প্ররম্ভিক জীবন
উত্তর: titleA
কৃত্রিম বুদ্ধিমত্তার সামগ্রিক গবেষণার লক্ষ্য হচ্ছে প্রযুক্তি তৈরি করা যার মাধ্যমে কম্পিউটার এবং মেশিনগুলি বুদ্ধিমান পদ্ধতিতে কাজ করতে সক্ষম হবে। বুদ্ধিমত্তার উৎপাদন (বা তৈরি) সাধারণ সমস্যাগুলোকে কয়েকটি উপ সমস্যায় বিভক্ত করা হয়েছে। যে বিশেষ বৈশিষ্ট্যগুলি বা ক্ষমতাগুলি রয়েছে তা গবেষকরা একটি বুদ্ধিমান সিস্টেম প্রদর্শন করবে বলে আশা করেন। নিচের বর্ণনাগুলি সর্বাধিক মনোযোগ পেয়েছে।

এরিখ স্যাণ্ডওয়েল পরিকল্পনা ও শেখার উপর জোর দেন যেটি প্রদত্ত পরিস্থিতির ক্ষেত্রে প্রাসঙ্গিক এবং প্রযোজ্য।

সঠিক অনুচ্ছেদ শিরোনাম কোনটি?
titleA. শিক্ষা
titleB. লক্ষ্য
titleC. যুক্তি ও সমস্যা সমাধান
titleD. কমনসেন্স জ্ঞানের বিস্তৃতি
উত্তর: titleB
গুয়ুক খান ১২৪৬ সাল নতুন খাগান হন। এরপর বাতু খান সাম্রাজ্যের পশ্চিমাংশের শাসক হিসেবে দায়িত্বপালন করেছেন। পরবর্তীতে গুয়ুকের সাথে তার প্রতিদ্বন্দ্বিতা তৈরী হয়।

মংকে খানের শাসনামলে বাতু খান গুরুত্বপূর্ণ ভূমিকা রেখেছেন। মুসলিম বিবরণ এবং ইউয়ানের ইতিহাস অনুযায়ী রাজকোষে বাতু খানের স্বাধীন অধিকার ছিল। চেঙ্গিস খানের নাতিদের মধ্যে তাকে মঙ্গোল আইন পালনে অন্যতম নিবেদিত বিবেচনা করা হয়।

সঠিক অনুচ্ছেদ শিরোনাম কোনটি?
titleA. গুয়ুক ও মংকের সাথে সম্পর্ক
titleB. মধ্য ইউরোপ অভিযান
titleC. মৃত্যু
titleD. রাস বিজয়
উত্তর: titleA
২০১১ সালে রাজ্য ক্রিকেট লীগে খসড়া খেলোয়াড় হিসেবে থাকার পর পরবর্তী ছয় বছর নিয়মিতভাবে অন্তর্ভূক্ত হন ও প্রায়শঃই মনোনীত হতেন। তন্মধ্যে, দ্বিতীয় মৌসুমেই সর্বাধিক সফলতা পান তিনি। ২০১৭-১৮ মৌসুমে সাদা বল নিয়ে নিজেকে আলোচিত করে তুলেন। প্রথমে জেএলটি কাপে ওয়েস্টার্ন অস্ট্রেলিয়া ও পরবর্তীতে বিগ ব্যাশ লীগে হোবার্ট হারিকেন্সের পক্ষে সেরা খেলা উপহার দেন। বিগ ব্যাশে প্রতিযোগিতার শীর্ষস্থানীয় রান সংগ্রাহক হন। এরফলে, আইপিএলসহ অস্ট্রেলিয়া দলে খেলার জন্যে তাকে আমন্ত্রণ জানানো হয়। ভারতে তেমন সফলতা না পেলেও টি২০ ত্রি-দেশীয় সিরিজে সকলকে বিমোহিত করেন।

২০১৬-১৭ মৌসুমের বিগ ব্যাশ লীগে হোবার্টে হারিকেন্সের সদস্যরূপে টুয়েন্টি২০ ক্রিকেটে আত্মপ্রকাশ ঘটে তার। ২৩ ডিসেম্বর, ২০১৬ তারিখে সিডনি সিক্সার্সের বিপক্ষে ২৯ বলে ৬১ রানের ঝড়ো ইনিংস উপহার দেন তিনি। ২০১৭-১৮ মৌসুমের বিগ ব্যাশ লীগ (বিবিএল) প্রতিযোগিতায় ৫৭২ রান তুলেন। এরফলে প্রতিযোগিতার সেরা খেলোয়াড়ের পুরস্কার লাভ করেন তিনি। ২০১৮-১৯ মৌসুমের জেএলটি কাপে ২৫৭ রান তুলেন। লিস্ট এ ক্রিকেটের এক ইনিংসে এ সংগ্রহটি বিশ্বরেকর্ডের চেয়ে মাত্র ১১ কম ছিল।

১০ জানুয়ারি, ২০১৮ তারিখে বিগ ব্যাশ লীগের খেলায় ব্যক্তিগত সর্বোচ্চ ইনিংস খেলেন তিনি। ব্রিসবেনে হিটের বিপক্ষে ৬৯ বলে অপরাজিত ১২২ রান তুলেন তিনি। এ প্রতিযোগিতায় পাঁচটি অর্ধ-শতক ও একটি শতক সহযোগে সর্বমোট ৫৭৮ রান তুলেন তিনি। প্রতিযোগিতার ইতিহাসে এটিই যে-কোন ব্যাটসম্যানের সর্বাধিক সংগ্রহ। এছাড়াও এ মৌসুমে তিনটি উইকেট পেয়েছিলেন তিনি। ফলশ্রুতিতে প্রতিযোগিতার সেরা খেলোয়াড়ের মর্যাদায় ভূষিত হন ডার্সি শর্ট।

জানুয়ারি, ২০১৮ সালে আইপিএল নিলামে ₹৪ কোটি রূপির বিনিময়ে রাজস্থান রয়্যালসের সাথে চুক্তিবদ্ধ হন।

সঠিক অনুচ্ছেদ শিরোনাম কোনটি?
titleA. আন্তর্জাতিক ক্রিকেট
titleB. শৈশবকাল
titleC. বিগ ব্যাশ লীগ
titleD. প্রথম-শ্রেণীর ক্রিকেট
উত্তর: titleC
রং দে বাসন্তী ২০০৬ সালের ২৬ জানুয়ারি ভারতের সাধারণতন্ত্র দিবসে মুক্তি পায়। এছাড়া চলচ্চিত্রটি কয়েকটি আন্তর্জাতিক চলচ্চিত্র উৎসবে প্রদর্শিত হয়। ছবিটি ২০০৬ সালের অক্টোবরে ফ্রান্সের লিওঁ চলচ্চিত্র উৎসব, ইংল্যান্ডের উইজকনসিন চলচ্চিত্র উৎসব, ও ডিসেম্বরে মরক্কোর মারকেশ আন্তর্জাতিক চলচ্চিত্র উৎসবে প্রদর্শিত হয়।

সঠিক অনুচ্ছেদ শিরোনাম কোনটি?
titleA. হোম মিডিয়া
titleB. কাহিনী
titleC. মুক্তি
titleD. সঙ্গীত
উত্তর: titleC
ঝুনু বুলবুল ললিতকলা একাডেমিতে ভর্তি হওয়ার পর বেশ কয়েকটি নৃত্যনাট্যে অংশগ্রহণ করেন। বাফায় ভর্তির পরের বছর ১৯৫৭ সালের জানুয়ারি মাসে তিনি বাফার নিউ পিকচার হাউসে মঞ্চস্থ রবীন্দ্রনাথ ঠাকুরের নৃত্যনাট্য "চন্ডালিকা"য় চুড়িওয়ালা চরিত্রে অংশগ্রহণ করেন। ১৯৫৮ সালে জি এ মান্নান বাফায় নৃত্যশিক্ষক হিসেবে যোগ দেন এবং পল্লীকবি জসীম উদ্‌দীনের "নকশী কাঁথার মাঠ" মঞ্চস্থ করার সিদ্ধান্ত নেন। ঝুনু এই নৃত্যনাট্যে সাজু চরিত্রে এবং জি এ মান্নান রূপাই চরিত্রে অংশগ্রহণ করেন। তিনমাস ব্যাপী অনুশীলনের পর নৃত্যনাট্যটি ইস্কান্দার মির্জা হলে (বর্তমান ইঞ্জিনিয়ারিং ইনস্টিটিউট) মঞ্চস্থ হলে এর পরিচালক এবং অংশগ্রহণকারীদের খ্যাতি ছড়িয়ে পড়ে। এই সাফল্যের ধারাবাহিকতায় তারা পশ্চিম পাকিস্তানের বিভিন্ন শহর, ইরাক ও ইরানে এই নৃত্যনাট্য মঞ্চস্থ করে। ইরানে ঝুনুর কাজ ব্যাপকভাবে প্রশংসিত হন।

১৯৬০ সালে বাফা থেকে পাস করে তিনি বাফার নৃত্যশিক্ষক হিসেবে যোগদান করেন এবং ১৯৯৮ সালে অধ্যক্ষ পদে দায়িত্ব গ্রহণ করেন। ঝুনু এসময়ে বেশ কিছু নৃত্যনাট্য পরিচালনা করেন এবং অংশগ্রহণ করেন। ডঃ এনামুল হক রচিত "সূর্যমুখী নদী", "উত্তরণের দেশে", "হাজার তারের বীণা" নৃত্যনাট্যসমূহ পরিচালনা ও অংশগ্রহণ করেছেন। "উত্তরণের দেশে" নৃত্যনাট্যটি একুশে ফেব্রুয়ারির ওপর ভিত্তি করে রচিত এবং "সূর্যমুখী নদী" গীতিনৃত্যনাট্যটি বাংলাদেশের মুক্তিযুদ্ধের ওপর রচিত। তিনি বাংলাদেশ শিল্পকলা একাডেমির প্রযোজনায় "দি ম্যালডি" নৃত্যনাট্য পরিচালনা করেন। শিশুদের জীবনভিত্তিক পূর্ণাঙ্গ নৃত্যনাট্য "দেখব এবার জগত্টাকে" পরিচালনা করেছেন।

সঠিক অনুচ্ছেদ শিরোনাম কোনটি?
titleA. ব্যক্তিগত জীবন
titleB. প্রারম্ভিক জীবন
titleC. কর্মজীবন
titleD. মৃত্যু
উত্তর: titleC
গোলাম মোস্তফার শিক্ষা জীবনের সূচনা হয় চার বছর বয়সে নিজগৃহে ও পার্শ্ববর্তী দামুকদিয়া গ্রামের পাঠশালায়। কিছুদিন পরে তিনি ফাজিলপুর গ্রামের পাঠশালাতে ভর্তি হন। দু’বছর এই পাঠশালায় বিদ্যা অর্জনের পরে তিনি ভর্তি হলেন শৈলকূপা উচ্চ ইংরেজি স্কুলে। ১৯১৪ সালে এই স্কুল থেকে বিশেষ কৃতিত্বের সাথে তিনি প্রবেশিকা বা ম্যাট্রিকুলেশন পাশ করেন। ১৯১৬ সালে তিনি দৌলতপুর বি. এল কলেজ থেকে আই. এ এবং ১৯১৮ সালে কলকাতা রিপন কলেজ থেকে বি. এ পাশ করেন। পরে ডেভিড হেয়ার ট্রেনিং কলেজ থেকে বি. টি ডিগ্রীও লাভ করেন।

সঠিক অনুচ্ছেদ শিরোনাম কোনটি?
titleA. সাহিত্য কর্ম
titleB. মৃত্যু
titleC. শিক্ষা জীবন
titleD. পেশাগত জীবন
উত্তর: titleC
ছয়দিনের যুদ্ধের পূর্বে ফিলিস্তিনি গোষ্ঠীগুলো ইসরায়েলি লক্ষ্যবস্তুকে পশ্চিম তীর এবং জর্দান থেকে কিছু আক্রমণ করত, যেগুলোর ফলস্বরূপ ইসরায়েল প্রতিশোধ গ্রহণে অভিযান পরিচালনায় সংকল্পবদ্ধ হয়। এসব অভিযান প্রতিশোধমূলক অভিযান হিসেবে পরিচিত হয়। ১৯৬৭ সালের জুনে ছয় দিনের যুদ্ধের মাধ্যমে জর্দান থেকে পশ্চিম তীর দখলের পর ইসরায়েল সেখানকার অবশিষ্ট ফিলিস্তিনি গোষ্ঠী ফাতাহের সংযোগ বিনষ্ট করে। ১৯৬৮ সালের গোড়ার দিকে ফাতাহ দলের গেরিলারা জর্দানের পাড়ের ঘাঁটি থেকে ইসরায়েলে আক্রমণ পরিচালনা শুরু করে। এসব আক্রমণের বেশিরভাগই ইসরায়েল প্রতিরক্ষা বাহিনী দ্বারা প্রতিহ্ত করা হয়। মাঝে মাঝে, জর্দানি সেনাবাহিনী, পদাতিক ও আর্টিলারি বিভাগ ফাতাহ বাহিনীকে রক্ষামূলক গুলিবর্ষণ করে সাহায্য করে। ফলশ্রুতিতে আইডিএফ ও জর্দানি সেনাবাহিনীর মধ্যে ঘন ঘন প্রত্যক্ষ খণ্ডযুদ্ধ সংঘটিত হয়।

ইসরায়েলে সামরিক গোয়েন্দা অধিদপ্তরের প্রধান আহারন ইয়ারিভ ঘোষণা করেন যে একটি আক্রমণ ফাতাহের প্রতিপত্তির অনেক ক্ষতিসাধন করতে পারে। অন্যদিকে, ইসরায়েলের পররাষ্ট্রমন্ত্রী আব্বা এবান ও তার কার্যালয়ের প্রধান গিদিয়োন রাফায়েল মনে করেন জর্দান ও যুক্তরাষ্ট্রের মধ্যকার ভালো সম্পর্কের কারণে যুক্তরাষ্ট্র ইসরায়েলের বিরুদ্ধচারণ করতে পারে। তারা আরো মনে করেন ইসরায়েল আক্রমণ পরিচালনা করলে অনেক নির্দোষ বেসামরিক নাগরিকের মৃত্য হতে পারে এবং এতে ইসরায়েলের রাজনীতিতে নেতিবাচক প্রভাব পড়তে পারে। তাদের এ ভাবনার জন্য ইসরায়েলি সেনাপ্রধান হাইম বার-লেভ দক্ষতার সাথে আক্রমণ পরিচালনার অঙ্গীকার করেন। যার ভিত্তিতে ইসরায়েলের প্রতিরক্ষা মন্ত্রী মোশে ডায়ান আক্রমণের জন্য একটি চূড়ান্ত অনুমোদনের জন্য আবেদন করেন। কিন্তু মন্ত্রিপরিষদ তার এ আবেদন খারিজ করে। ১৩ই ডিসেম্বরে পরবর্তী রাতে অপারেশন কারামেহ পরিচালনা করার সিদ্ধান্ত নেয়া হয়। এ অভিযানের দায়িত্ব দেয়া হয় প্যারাট্রুপ সৈন্যদলের ৩৫তম ব্রিগেড এবং সায়েরেত মাটকাল নামক বিশেষ বাহিনীর উপর। কিন্তু অভিযানটি স্থগিত করা হয় এবং ১২ই মার্চ অভিযানটি সম্পন্ন করার নতুন সময় নির্ধারিত হয়। তবে আবারও অভিযানটি বাতিল করা হয়। ডায়ান অন্য মন্ত্রীদের সতর্ক করেন যে একটি বাস একটি খনির কাছে আক্রমণের শিকার হতে পারে। ১৮ই মার্চ আরাভার বেয়ার ওরার একটি খনির নিকটে একটি স্কুল বাস বিস্ফোরিত হয়। এ বিস্ফোরণে দুজন প্রাপ্তবয়স্ক লোক মারা যায় এবং দশজন শিশু নিহত হয়। আর এটি ছিল তিন মাসের মধ্যে ফাতাহের ৩৮তম অভিযান। সেই রাতেই ইসরায়েলি মন্ত্রিপরিষদ কারামেহে আক্রমণের অনুমোদন চূড়ান্ত করে। যুক্তরাষ্ট্র আক্রমণটিকে প্রতিহত করার জন্য রাজা হুসেইনের পক্ষ থেকে ইসরায়েলকে বার্তা পাঠায় এতে ইসরায়েলি প্রধানমন্ত্রী লেভি এশকোল মন্ত্রিপরিষদে পুনরায় সভা আহবান করলে কেবল জাতীয় ধর্মীয় দলের নেতা হাইম-মোশে শাপিরা মৌখিকভাবে আক্রমণ পরিচালনার বিরোধিতা করেন। ইসরায়েলি শিক্ষামন্ত্রী জালমান আরান আক্রমণের বিরুদ্ধে থাকলেও তিনি মৌখিকভাবে প্রতিবাদ থেকে বিরত থাকেন।

সঠিক অনুচ্ছেদ শিরোনাম কোনটি?
titleA. ভবিষ্যৎ ফল
titleB. পটভূমি
titleC. যুদ্ধ
titleD. প্রস্তাবনা
উত্তর: titleB
জীবননগর উপজেলাটি খুলনা বিভাগের চুয়াডাঙ্গা জেলার অন্তর্ভুক্ত। ২৩°২২´ থেকে ২৩°৩১´ উত্তর অক্ষাংশ এবং ৮৮°৪৫´ থেকে ৮৮°৫৭´ পূর্ব দ্রাঘিমাংশতে এটি অবস্থিত। এর উত্তরে - চুয়াডাঙ্গা সদর উপজেলা,আলমডাঙ্গা উপজেলা এবং দামুড়হুদা উপজেলা পূর্বে - কোটচাঁদপুর উপজেলা, দক্ষিণে - মহেশপুর উপজেলা , পশ্চিমে - ভারতের পশ্চিমবঙ্গের নদীয়া জেলা।

সঠিক অনুচ্ছেদ শিরোনাম কোনটি?
titleA. অবস্থান ও আয়তন
titleB. ইতিহাস
titleC. দর্শনীয় স্থান
titleD. প্রশাসনিক এলাকা
উত্তর: titleA
তালাবনির জন্ম কেলকান গ্রামে। তালাবানি পরিবারের কোয়েসিনজাক শাখার। তালাবানি বংশটি কবি রিজা তালেবানি, তার দাদা, আবদুল আল করিম কাসিম প্রধানমন্ত্রী (১৯৫৮-১৯৬৩) এবং জাতীয় গণতান্ত্রিক পার্টির প্রাক্তন সদস্য হাসান তালেবানি এবং কমিউনিস্টের বিশিষ্ট সদস্য মোকাররম তালাবানি সহ অনেক শীর্ষস্থানীয় সামাজিক ব্যক্তিত্ব তৈরি করেছেন। 

তালাবানি তার প্রাথমিক ও মাধ্যমিক স্কুলে শিক্ষা লাভ করেন। তিনি যখন কৈশোর বয়সে ছিলেন, তালাবানির সহকর্মীরা তাকে "মম" জালাল, কুর্দি ভাষায় 'মম' অর্থ "পিতৃতাত চাচা" হিসাবে উল্লেখ করতে শুরু করেছিলেন, এবং কুর্দিরা তখন থেকেই তাকে এই স্নেহময় নামে ডেকে আনে। ১৯৫৭ সালে, বাগদাদ বিশ্ববিদ্যালয়ে আইন বিষয়ে ডিগ্রি অর্জনের সময় চূড়ান্ত বর্ষে গিয়ে রাজনৈতিক কর্মকাণ্ডের কারণে বহিষ্কিৃত হন। 

সঠিক অনুচ্ছেদ শিরোনাম কোনটি?
titleA. প্রাথমিক ও শিক্ষা জীবন
titleB. সভাপতিত্ব
titleC. ব্যক্তিগত জীবন
titleD. অসুস্থতা ও মৃত্যু
উত্তর: titleA
বুরিয়াতের প্রসারের সীমানা নির্ধারণ অধিকাংশ ক্ষেত্রে এটির প্রতিবেশী ভাষা মঙ্গোলীয় এবং খামনিগানের সাথে সম্পর্কিত। খামনিগানকে কখনও কখনও বুরিয়াতের একটি উপভাষা হিসেবে গণ্য করা হয়, যদিও সমশব্দরেখার দ্বারা এই বিষয়টি সমর্থিত নয়। ৎসোঙ্গোল এবং সার্তুল উপভাষার ক্ষেত্রেও একই কথা বলা যেতে পারে, যেটি ঐতিহাসিকভাবে খালখা মঙ্গোলীয়তে গোষ্ঠীভুক্ত হয়। বুরিয়াতের উপভাষাগুলো হলো:

এই অঞ্চল ছাড়াও খোরি উপভাষাটির ব্যবহার মঙ্গোলিয়ার অধিকাংশ বুরিয়াৎ জাতির মানুষদের মধ্যে এবং খুলুনবুইরে দেখতে পাওয়া যায়। 

ঋণকৃত শব্দভান্ডারের ভিত্তিতে বুরিয়াতকে রুশ বুরিয়াত, মঙ্গোলীয় বুরিয়াত এবং চীনি বুরিয়াতে বিভক্ত করা যায়। তবে ঐতিহাসিকভাবে বৈকাল হ্রদের পশ্চিমে কথ্য উপভাষাগুলোতে রুশ ভাষার প্রভাব আরও বেশি শক্তিশালী হওয়ায় একদিকে খোরি এবং বার্গুত গোষ্ঠী এবং অন্যদিকে বাকি তিনটি গোষ্ঠী মধ্যে বিভাজন করা যেতে পারে।

সঠিক অনুচ্ছেদ শিরোনাম কোনটি?
titleA. শ্বাসাঘাত
titleB. স্বরধ্বনি
titleC. ভৌগোলিক বন্টন
titleD. উপভাষা
উত্তর: titleD
বাংলাদেশের উত্তর-পূর্বাঞ্চলে সবচেয়ে বেশি দেখতে পাওয়া যায়। কেরালা এবং তামিল নাড়ু উপকূলীয় অঞ্চলে এদের পাওয়া যায়। বাংলাদেশ, ভারত, পাকিস্তান, শ্রীলঙ্কা, নেপাল ও মায়ানমারে এদের পাওয়া যায়। বর্তমানে মাছটি পাকিস্তান, ভারত, নেপাল, ভুটান, বাংলাদেশ, শ্রীলংকা, মায়ানমার ও পশ্চিম থাইল্যান্ড পর্যন্ত বিস্তৃতি লাভ করেছে।

সঠিক অনুচ্ছেদ শিরোনাম কোনটি?
titleA. দৈহিক গঠন
titleB. অর্থনৈতিক গুরুত্ব
titleC. খাদ্য
titleD. ভৌগলিক বিস্তৃতি
উত্তর: titleD
জিরিবাম জেলাটি কুকি পাহাড় থেকে জিরি ও বরাক নদীর উপত্যকা বরাবর পর্বতের পাদ দেশের ঢালে অবস্থিত৷ মানব বসতি তৈরীর আগে এটি পর্বত পাদদেশীয় জঙ্গলসঙ্কুল ছিলো৷ উনবিংশ শতকের শুরুর দিকে জঙ্গল পরিষ্কার করে পার্শ্ববর্তী গ্রাম ও নগরগুলি থেকে ধীরে ধীরে লোকবসতি গড়ে ওঠার আগে পর্যন্ত এটি জনশূণ্য প্রান্তর ছিলো৷ পরে জিরি নদী অববাহিকা বরাবর নদীভিত্তিক জনসমাবেশ গড়ে ওঠে৷ স্থানীয়রা জিরি নদীর নামেই জিরিমুখ (জিরি ও বরাক নদীর মিলনস্থল) অবধি স্থানটির নাম রাখেন জিরিবাম৷

মণিপুরের মহারাজা ভাগ্যচন্দ্রের (১৭৫৯-১৭৯৮ খ্রিস্টাব্দ) রাজত্বকালে জিরিবাম ছিলো মণিপুরের প্রবেশদ্বার৷ তাঁর কন্যা হরিশ্বরী তাখেলের (ত্রিপুরার) রাজাকে বিবাহ করেন৷ ১৮০৪ খ্রিস্টাব্দে তার অনুজ সিংহাসনচ্যুত রাজা মধুচন্দ্র কাছাড়ে এসে আশ্রয় নেন ও কাছাড়ের শেষ সম্রাট গোবিন্দচন্দ্রের পিতা কৃষ্ণচন্দ্রের সাথে আঁতাত করেন ও একত্রে মণিপুরে আক্রমণ করেন৷ তখন মণিপুরে রাজত্ব করছিলেন মধুচন্দ্রের অনুজ চৌরজিৎ (সৌরজিৎ)৷ কাছাড়ের সৈন্য দল পুরানো কাছাড় সড়ক বরাবর "সিল্ক রুট"-এর নকশা অনুসারে জিরিবাম হয়ে লামহংডং (বর্তমান বিষ্ণুপুর) অবধি অগ্রসর হয়৷ এসময়ে রাজা মধুচন্দ্রের কন্যা মণিপুরনৃপ দুহিতা ইন্দুপ্রভাকে রাজা কৃষ্ণচন্দ্র বিবাহ করেন৷ এরপর থেকে জিরিবাম কাছাড়েরই অংশ হয়ে ওঠে এবং জিরি নদীর উভয় পাড়ের স্থানীয় শ্রীহট্টীয় বাঙালি সম্প্রদায়ের মধ্যে যোগাযোগ নিবিড় হয়৷

মণিপুরে ১৮১৯ খ্রিস্টাব্দে রাজা গম্ভীর সিংহের সময়ে বর্মী আক্রমণ হয়৷ ১৮২৫ খ্রিস্টাব্দ অবধি দীর্ঘ সাত বছর ধরে চলা যুদ্ধে মণিপুরের যে বিপুল সংখ্যক ক্ষতি হয় তা বহন করতে না পেরে বহু মণিপুরী আশ্রয় নেয় জিরিবাম, কাছাড় ও সিলেটে৷

১৮১৩ খ্রিস্টাব্দ থেকেই হেড়ম্ব রাজ্য (কাছাড়) ও জিরিবামের ওপর ব্রিটিশ সাম্রাজ্যের নজর পড়ে৷ ১৮৩২ খ্রিস্টাব্দের ১৪ই আগস্ট নাগাদ গভর্নর জেনারেলের এক ঘোষণার পর জিরিবাম সহ কাছাড় ব্রিটিশ সাম্রাজ্যের অন্তর্ভুক্ত হয়৷ প্রশাসনিক সুবিধার জন্য কাছাড়ের বিস্তৃত জিরিবাম অঞ্চল ১৮৩৪ খ্রিস্টাব্দে মণিপুরকে দিয়ে দেওয়া হয়৷ পরবর্তীতে ১৮৯১ সালে বৃটিশ পাকাপাকিভাবে মণিপুর দখল করে নেয়। ১৯৪৯ সালে মনিপুরকে স্বাধীন ভারতে অর্ন্তভুক্ত হতে বাধ্য করা হয়৷ কিন্তু এরই মাঝে মহারাজা চূড়াচন্দ্র (১৮৯১-১৯৪১) ও বোধচন্দ্রের (১৯৪১-১৯৪৯) শাসনকালে জিরিবাম হয়ে ওঠে একটি মণিপুরী শাসনাধীন অঞ্চল৷

২০১৬ খ্রিস্টাব্দে নতুন জেলা স্থাপনের পর ২০১৭ খ্রিস্টাব্দে জিরিবাম বিধানসভা কেন্দ্র থেকে প্রথম বাঙালি সম্প্রদায়ের আছহাব উদ্দিন স্বতন্ত্র পদপ্রার্থী হয়ে জয় লাভ করেন৷

সঠিক অনুচ্ছেদ শিরোনাম কোনটি?
titleA. ভাষা
titleB. ইতিহাস
titleC. সামাজিক চাপানউতোর
titleD. প্রশাসনিক বিভাগ
উত্তর: titleB
স্টাফোর্ডশায়ারের ওয়ার্ডস্লি এলাকায় ডন কেনিয়নের জন্ম। অডনাম সিনিয়র স্কুলে পড়াশোনা করেছেন তিনি। তরুণ বয়সে ঘন চুল ও রক্তাভ বর্ণের অধিকারী ছিলেন। কিশোর অবস্থাতেই ওরচেস্টারশায়ার ক্লাব ও গ্রাউন্ডে খেলেন। এর পাশাপাশি বার্মিংহাম লীগে স্টোরব্রিজের পক্ষে খেলেছেন তিনি।

দ্বিতীয় বিশ্বযুদ্ধ চলাকালে রয়্যাল এয়ার ফোর্সে ফিটার হিসেবে কর্মরত ছিলেন। যুদ্ধ শেষে মোটরগাড়ীর ব্যবসা শুরু করেন। এরপর স্টিল স্টকহোল্ডিং ব্যবসায় চলে যান। এরফলে আর্থিক নিরাপত্তা নিশ্চিত হয় তার।

সঠিক অনুচ্ছেদ শিরোনাম কোনটি?
titleA. দেহাবসান
titleB. প্রারম্ভিক জীবন
titleC. অবসর
titleD. অধিনায়কত্ব লাভ
উত্তর: titleB
হোসনে আরার লেখার প্রধান বিষয়বস্তু হলো মানুষ, মাতৃভূমি, মাতৃভাষা এবং দারিদ্র পীড়িত মানুষের জীবনযুদ্ধ। ২০১২ সালের বইমেলায় প্রকাশির তার "বাংলাদেশে বাংলাভাষা" গ্রন্থে তিনি মাতৃভাষা হিসেবে বাংলা এবং শুদ্ধ বাংলা চর্চার গুরুত্ব তুলে ধরেছেন। ২০১৬ সালে ফেব্রুয়ারিতে প্রকাশিত "শত পাতা" গ্রন্থে ছোট ছোট অনুভূতির সচেতন উপলব্ধিতে কিছু শিক্ষণীয় বিষয় তুলে ধরেছেন। তার গল্প "সরোজিনীর ছবি" দিল্লী বিশ্ববিদ্যালয়-এর আধুনিক ভারতীয় ভাষা ও সাহিত্য শিক্ষা বিভাগে পড়ানো হয়।

সঠিক অনুচ্ছেদ শিরোনাম কোনটি?
titleA. ব্যক্তিগত জীবন
titleB. সামাজিক কর্মকাণ্ড
titleC. সাহিত্যজীবন
titleD. শিক্ষা ও কর্মজীবন
উত্তর: titleC
১৯৮৪ সালে ইউনেসকো গাউদির কিছু কাজকে বিশ্ব ঐতিহ্যবাহী স্থান বলে ঘোষণা দিয়েছেঃ দ্য পার্ক গুয়েল, দ্য পালাউ গুয়েল এবং দ্য কাসা মিলা; ২০০৫ সালে দ্য নেটিভিটি ফ্যাকাড, দ্য ক্রিপ্ট এবং দ্য আপসে অফ দ্য সাগার্ডা ফ্যামিলিয়া, দ্য কাসা ভিসেন্স এবং বার্সেলোনার দ্য কাসা বাৎলো সেই সাথে সান্তা কলোমা দে কার্ভেলোর দ্য ক্রিপ্ট অফ কলোনিয়া গুয়েল।

গাউদির কাজকে বিশ্ব ঐতিহ্য হিসেবে স্বীকৃতি দেবার উদ্দেশ্য হল তার অনন্য আন্তর্জাতিক কাজের মূল্য দেয়া।
ঘোষণা অনুযায়ী:


সঠিক অনুচ্ছেদ শিরোনাম কোনটি?
titleA. জীবনী
titleB. কাজ
titleC. বিশ্ব ঐতিহ্য
titleD. ব্যক্তিজীবন
উত্তর: titleC
২০০৬ সালে মহীনের ঘোড়াগুলির "আবার বছর কুড়ি পরে" সম্পাদিত স্টুডিও অ্যালবামের "পৃথিবীটা নাকি ছোট হতে হতে" গানের সুরানুকরণে "গ্যাংস্টার" হিন্দি চলচ্চিত্রে জেমস "ভিগি ভিগি" শিরোনামে একটি গান গায়। ২০১৪ সালে "মায়া" (১৯৯৭) সম্পাদিত স্টুডিও অ্যালবামের "টেলিফোন" গানের একটি লাইনের অনুপ্রেরণায় অরিন্দম দে "কখন তোমার আসবে টেলিফোন" নামে একটি বাংলা চলচ্চিত্র পরিচালনা করেন।



সঠিক অনুচ্ছেদ শিরোনাম কোনটি?
titleA. লিগাসি
titleB. ডিস্কোগ্রাফি
titleC. নামের উৎপত্তি
titleD. ইতিহাস
উত্তর: titleA
১৯৯৭-৯৮ অর্থবছর হতে প্রাথমিকভাবে দেশের সকল ইউনিয়ন পরিষদের প্রতিটি ওয়ার্ডে ৫ জন পুরুষ ও ৫ জন মহিলাসহ ১০ জন দরিদ্র বয়োজ্যেষ্ঠ ব্যক্তিকে প্রতিমাসে ১০০ টাকা হারে ভাতা প্রদানের আওতায় আনা হয়। পরবর্তীতে দেশের সকল পৌরসভা ও সিটিকর্পোরেশন এ কর্মসূচির আওতাভুক্ত করা হয়। ২০০৯-১০ অর্থ বছরে বয়স্কভাতাভোগীর সংখ্যা ২০ লক্ষ জন থেকে বৃদ্ধি করে ২২ লক্ষ ৫০ হাজার জনে এবং জনপ্রতি মাসিক ভাতার হার ২৫০ টাকা থেকে বৃদ্ধি করে ৩০০ টাকায় উন্নীত করা হয়। ২০১০-১১ অর্থ বছরে বয়স্কভাতাভোগীর সংখ্যা ২ লক্ষ ২৫ হাজার জন বৃদ্ধি করে ২৪ লক্ষ ৭৫ হাজার জনে উন্নীত করা হয়।  ২০১৬-১৭ অর্থ বছরে ৩১ লক্ষ ৫০ হাজার বয়স্ক ব্যক্তিকে জনপ্রতি মাসিক ৫০০ টাকা হারে ভাতা প্রদান করা হয়।

সঠিক অনুচ্ছেদ শিরোনাম কোনটি?
titleA. বয়স্ক ভাতা কর্মসূচির লক্ষ্য ও উদ্দেশ্য
titleB. ভাতা প্রাপ্তির যোগ্যতা ও শর্তাবলী
titleC. ভাতা প্রাপ্তির অযোগ্যতা
titleD. বয়স্ক ভাতা কর্মসূচির প্রবর্তন
উত্তর: titleD
১৩৪০ সালে সুলতান ফখরুদ্দিন মোবারক শাহ চট্টগ্রাম অধিকার করে এ অঞ্চলে মুসলিম শাসন প্রতিষ্ঠা করেন। পরবর্তীতে গৌড় সুলতান আলাউদ্দিন হোসেন শাহ ও নাসিরউদ্দিন নুসরাত শাহের আমলে পরাগল খাঁ ও ছুটি খাঁ এ অঞ্চলের শাসনকর্তা ছিলেন। এর পরে দিল্লীর সম্রাট শেরশাহের ভাই নিজাম শাহ এখানকার শাসনকর্তা ছিলেন। তাঁর নামানুসারে নিজামপুর পরগণার নামকরণ হয় এবং সমগ্র মীরসরাই এলাকা নিজামপুর পরগণার অন্তর্ভুক্ত হয়। ষোড়শ শতকের শুরু থেকে এই অঞ্চল বাংলা সাহিত্যচর্চার অন্যতম কেন্দ্র ছিল। ১৫৮০ থেকে ১৬৬৬ সাল পর্যন্ত অধিকাংশ সময় এই অঞ্চল আরাকানীদের শাসনে ছিল। সুবেদার শায়েস্তা খাঁ এর পুত্র বুজুর্গ উমেদ খাঁ ফেনী নদী পার হয়ে বর্তমান মীরসরাই থানার যে স্থানে সৈন্যদল নিয়ে অবতরণ করেন, সে স্থানের নামকরণ হয় বুজুর্গ উমেদনগর। তাঁর চট্টগ্রাম বিজয়ের মধ্য দিয়ে এই অঞ্চল স্থায়ীভাবে মুঘলদের শাসনে চলে যায়। ইংরেজ শাসনামলের শেষদিকে চট্টগ্রামের বিপ্লবীদের তৎপরতার অন্যতম কেন্দ্র ছিল মীরসরাই উপজেলার দুর্গাপুর ও করেরহাট এলাকা।

সঠিক অনুচ্ছেদ শিরোনাম কোনটি?
titleA. নদ-নদী
titleB. যোগাযোগ ব্যবস্থা
titleC. ইতিহাস
titleD. নামকরণ
উত্তর: titleC